Решение на Общия съд от 18 декември 2024 г. — Institut Jožef Stefan/Комисия
(Дело T-134/23)1
(Предоставяне на субсидии в областта на защитата — ЕФО — Финансиране на научноизследователските дейности — Покана за представяне на предложения EDF-2021-MCBRN-R — Отхвърляне на предложението на жалбоподателя поради неспазване на условията и критериите за допустимост — Задължение за мотивиране — Принцип на добрата администрация — Право на изслушване — Грешка в преценката)
Език на производството: английски
Страни
Жалбоподател: Institut Jožef Stefan (Любляна, Словения) (представител: A. Bochon, avocat)
Ответник: Европейска комисия (представители: R. Tricot, E. Stamate и T. Isacu de Groot)
Предмет
С жалбата си на основание член 263 ДФЕС жалбоподателят, който е координатор на консорциума PANDORA, иска да се отмени решението на Европейската комисия от 3 януари 2023 г., с което се отхвърля предложението за проект с референтен номер 101075036-PANDORA, подадено в контекста на Покана за представяне на предложения EDF-2021-MCBRN-R на Европейския фонд за отбрана (ЕФО).
Диспозитив
Отхвърля жалбата.
Осъжда Institut Jožef Stefan да понесе съдебните разноски.
____________
1 ОВ C 271, 31.7.2023 г.